
Zápisnica z mimoriadneho zasadnutia obecného zastupiteľstva obce Košolná

 konaného dňa 03.05.2019

Počet poslancov:

7

Prítomní:


5


Neprítomní: 2 - Štefan Belica, Mgr. Igor Rábara


Program: 

1. Otvorenie

2. Určenie zapisovateľa a overovateľov zápisnice

3. Odovzdanie vodnej stavby „ Obecná splašková kanalizácia Košolná - 2. etapa – 1. časť do majetku TAVOS, a .s. . 
4. Záver
K bodu 1. „Otvorenie“

Starosta obce PhDr. Martin Halaksa otvoril zasadnutie obecného zastupiteľstva, privítal a následne oboznámil prítomných s návrhom programu zasadnutia obecného zastupiteľstva.  

K bodu 2. „Určenie zapisovateľa a overovateľov zápisnice“

Za zapisovateľku zápisnice určil starosta obce pracovníčku obecného úradu p. Máriu Izakovičovú a za overovateľov zápisnice Mgr. Zuzanu Majkútovú  a Mgr. Adama Kekeláka.
K bodu 3. „Odovzdanie vodnej stavby Obecná splašková kanalizácia Košolná - 2. etapa – 1. časť do majetku Trnavskej vodárenskej spoločnosti, a. s.” 
Starosta obce oboznámil prítomných so zámerom obce Košolná  odovzdať do majetku Trnavskej vodárenskej spoločnosti, a. s. vodnú  stavbu - Obecná splašková kanalizácia Košolná – 2.etapa – 1. časť, v zmysle Zmluvy o spolupráci pri realizácii investície, uzatvorenej medzi obcou Košolná a Trnavskou vodárenskou spoločnosťou, a. s.. Zmluva o spolupráci pri realizácii investície bola schválená  obecným zastupiteľstvom dňa 09.07.2018. 

Starosta obce informoval prítomných, že kanalizačné prípojky k rodinným domom sa môžu realizovať až po prevedení majetku na Trnavskú vodárenskú spoločnosť, a. s.  . Podmienkou preplatenia kanalizácie pre firmu CS, s.r.o. Trnava zo strany Trnavskej vodárenskej spoločnosti je prijatie tohto uznesenia.   
Po kratšej diskusii obecné zastupiteľstvo obce Košolná prijalo uznesenie č. 35: „Obecné zastupiteľstvo obce Košolná  súhlasí s odovzdaním vodnej stavby Obecná splašková kanalizácia -  2. etapa - 1. časť do majetku Trnavskej vodárenskej spoločnosti, a. s. . 
za hlasovalo :

5 poslancov

proti hlasovalo :

žiaden poslanec
zdržal sa hlasovania :
žiaden poslanec
K bodu 4. „Záver“

Následne starosta obce poďakoval prítomným za účasť a zasadnutie obecného zastupiteľstva ukončil.

Zapisovateľ zápisnice:  Mária Izakovičová
Overovatelia zápisnice :
Mgr. Zuzana Majkútová v.r.






Mgr. Adam Kekelák
v.r.



PhDr. Martin Halaksa v.r. – starosta obce

